Izziņa par atzinumos sniegtajiem iebildumiem

|  |
| --- |
| **par informatīvā ziņojuma projektu “Par priekšlikumiem specializēto audžuģimeņu un ārpusģimenes aprūpes atbalsta centru darbības uzlabošanai”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Pārresoru koordinācijas centrs** |
|  | Iebildums prasa precizēt protokollēmumu | (20.09.2019) Lūdzu ar papildinājumu MK protokollēmuma projektā atbalstām tālāku virzību:“4.Labklājības ministram līdz 2021.gada 31.decembrim iesniegt izskatīšanai Ministru kabinetā informatīvo ziņojumu, kurā izvērtēta specializēto audžuģimeņu un ārpusģimenes aprūpes atbalsta centru sistēmas attīstība un sniegti priekšlikumi nepieciešamajiem uzlabojumiem, ņemot vērā arī Ministru kabineta 2019.gada 3.septembra sēdes lēmumu “Konceptuāls ziņojums "Starpnozaru sadarbības un atbalsta sistēmas pilnveide bērnu attīstības, uzvedības un psihisko traucējumu veidošanās risku mazināšanai" (prot. Nr.37; 25.§; 2.1.punkts).” | **Nav ņemts vērā** Ministru kabineta 2019.gada 3.septembras protokola Nr.37; 25.§; 2.1.punkts, nosaka, ka Pārresoru koordinācijas centrs kopīgi ar Finanšu ministriju un citām iesaistītajām institūcijām, kā arī pieaicinot nozares nevalstisko organizāciju pārstāvjus, turpināt darbu, sagatavojot priekšlikumus par publiskā finansējuma piesaistes un pārdales iespējām, lai īstenotu konceptuālajā ziņojumā minēto un izveidotu pedagoģiski psiholoģiskā atbalsta dienestu. Savukārt protokollēmuma 4.punkts nosaka, ka Labklājības ministrija Ministru kabinetā iesniedz informatīvo ziņojumu par specializētajām audžuģimenēm un ārpusģimenes aprūpes atbalsta centriem, to darbību un nepieciešamajiem uzlabojumiem.  |  | Labklājības ministram līdz 2021.gada 31.decembrim jāiesniedz izskatīšanai Ministru kabinetā informatīvo ziņojumu, kurā izvērtēta specializēto audžuģimeņu un ārpusģimenes aprūpes atbalsta centru sistēmas attīstība un jāsniedz priekšlikumi nepieciešamajiem uzlabojumiem. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 01.07.2019., 05.07.2019., 19.09.2019. |
|  |  |
| Saskaņošanas dalībnieki | Tieslietu ministrija, Finanšu ministrija, Pārresoru koordinācijas centrs |
|    |  |
| Saskaņošanas dalībnieki izskatīja šādu ministriju (citu institūciju) iebildumus |  |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 2 | 3 | 4 | 5 |
| **Finanšu ministrija**  |
|  | Iebildums prasa precizēt informatīvo ziņojumu | Attiecībā uz informatīvā ziņojuma projekta 9.punktā “Priekšlikumi” (turpmāk – 9.punkts) minētajiem priekšlikumiem, lūdzam papildināt informatīvā ziņojuma projektu, jo nav saprotams, vai, ieviešot informatīvā ziņojuma projektā visus paredzētos pasākumus, izņemot divus, kuriem tiek norādīta papildu valsts budžeta līdzekļu nepieciešamība, neveidosies negatīva ietekme uz valsts budžetu. | **Ņemts vērā**  | Papildināts informatīvais ziņojums 24.lpp. |
|  | Iebildums prasa precizēt informatīvo ziņojumu | Lūdzam precizēt informatīvā ziņojuma projektu, svītrojot 9.punktā norādīto 1.5.apakšpunktu un visu nepieciešamo informāciju par plānotajiem pasākumiem, rezultatīvajiem rādītājiem 2019. un 2020.gadā norādot informatīvā ziņojuma projektā. | **Ņemts vērā**  | Svītrots 1.5.apakšpunkts un papildināts informatīvais ziņojums 5.lpp. |
| **Tieslietu ministrija** |
|  | Iebildums prasa precizēt informatīvo ziņojumu | Ziņojuma projekta 3. daļā izvērtētas Ministru kabineta 2018. gada 26. jūnija noteikumos Nr. 354 "Audžuģimenes noteikumi" (turpmāk – Audžuģimenes noteikumi) noteiktās prasības krīzes audžuģimenēm un specializētajām audžuģimenēm. Ziņojuma projektā, analizējot niecīgā krīzes audžuģimeņu skaita iemeslus, minēts, ka, lai izvēlētos specializēties kā krīzes audžuģimene, audžuģimenei nepieciešams pielāgot mājokli dažāda vecuma bērniem, ņemot vērā Audžuģimenes noteikumos noteikto, ka krīzes audžuģimene jebkurā diennakts laikā uzņem savā aprūpē jebkura vecuma un dzimuma bērnus. No Audžuģimenes noteikumu 86.4. apakšpunkta izriet, ka specializētajai, tostarp, krīzes audžuģimenei ir tiesības saņemt vienreizēju kompensāciju mājokļa iekārtošanas izdevumu segšanai. Ziņojuma projektā nav sniegts izvērtējums nepieciešamībai mainīt nosacījumu, ka krīzes audžuģimene uzņem savā aprūpē jebkura vecuma un dzimuma bērnu, kā paredzēts ziņojuma projekta 9. daļas 1.1.3. apakšpunktā. Līdz ar to aicinām papildināt ziņojuma tekstu vai izvērtēt nepieciešamību mainīt kritērijus krīzes audžuģimenei, ņemot vērā tās izveidošanas mērķi - nodrošināt bērnu uzņemšanu savā aprūpē jebkurā diennakts laikā neatkarīgi no bērna vecuma un dzimuma, samazinot iespēju, ka bērni varētu tikt ievietoti bērnu aprūpes iestādēs, kā teikts Audžuģimenes noteikumu un Ministru kabineta 2018. gada 26. jūnija noteikumu Nr. 355 "Ārpusģimenes aprūpes atbalsta centra noteikumi" (turpmāk – Atbalsta centra noteikumi) Sākotnējās ietekmes novērtējuma ziņojumā (anotācijā). | **Ņemts vērā**  | Papildināts informatīvais ziņojums 12.lpp. |
|  | Iebildums prasa precizēt informatīvo ziņojumu | Ziņojuma projekta 8. daļā sniegts ārpusģimenes aprūpes atbalsta centru (turpmāk – atbalsta centri) un bāriņtiesu sadarbības raksturojums, norādot uz nepilnībām informācijas ievadīšanā Audžuģimeņu informācijas sistēmā (turpmāk – AGIS), kas traucē savlaicīgu informācijas apriti starp iestādēm, meklējot bez vecāku gādības palikuša bērna interesēm atbilstošāko audžuģimeni. Ministru kabineta 2018. gada 4. septembra noteikumu Nr. 563 "Audžuģimeņu informācijas sistēmas noteikumi" 8. punktā noteikts, ka bāriņtiesa un ārpusģimenes aprūpes atbalsta centrs triju darbdienu laikā pēc attiecīgās informācijas iegūšanas vai radīšanas iekļauj AGIS šo noteikumu 5. punktā minēto informāciju (tostarp audžuģimeni raksturojošu informāciju un informāciju par audžuģimenē ievietotajiem bērniem). Savukārt Atbalsta centra noteikumos, kas atbilstoši to 1.1. apakšpunktā noteiktajam nosaka prasības atbalsta centram, nav iekļauts pienākums atbalsta centram iesniegt minēto informāciju AGIS. Ievērojot minēto, lūdzam izvērtēt nepieciešamību iekļaut minēto jautājumu ziņojuma projekta priekšlikumos, lai regulējums būtu nepārprotami skaidrs un turpmāk nodrošinātu informācijas savlaicīgu ievadi AGIS. | **Ņemts vērā**  | Papildināts informatīvais ziņojums 22. un 23.lpp. |
|  | Iebildums prasa precizēt informatīvo ziņojumu | Vienlaikus iesakām precizēt jaunās specializācijas audžuģimenes nosaukumu, konsekventi lietojot vai nu nosaukumu "audžuģimene bērniem ar uzvedības traucējumiem un atkarību problēmām" (9. daļas 1.1.2. apakšpunkts), vai "audžuģimene pusaudžiem" (9. daļas 1.1.4. apakšpunkts). Tāpat nepieciešams papildināt ziņojuma projekta 9. daļas 1.1.2. apakšpunkta tekstu, nosakot jaunu specializāciju – audžuģimene bērniem ar uzvedības traucējumiem un atkarības problēmām, kuriem izsniegts atzinums par uzvedības traucējumiem vai par atkarībām, saskaņojot minēto apakšpunktu ar ziņojuma projekta 4. daļā fiksēto informāciju. | **Ņemts vērā** | Papildināts informatīvais ziņojums 14. un 23.lpp. |
|  | Iebildums prasa precizēt informatīvo ziņojumu | Papildus vēršam uzmanību uz nepieciešamību precizēt ziņojuma projektā (16.lpp.) iekļauto informāciju par atbalsta centru nodrošinātajiem psihologu atzinumiem tabulas otrajā punktā un tam sekojošajos apakšpunktos un informāciju par atbalsta centru saņemto finansējumu (18.lpp.) par atbalsta grupām, psihologa konsultācijām un atzinumu sagatavošanu, norādot, vai finansējums noteikts konkrētam laika periodam vai par vienu konsultāciju vai personu. | **Ņemts vērā** | Papildināts informatīvais ziņojums 17. un 19.lpp. |
| **Pārresoru koordinācijas centrs** |
|  | Iebildums prasa precizēt informatīvo ziņojumu  | Veiktā specializēto audžuģimeņu un ārpusģimenes aprūpes atbalsta centru darbības analīze ziņojumā skaidri iezīmē sistēmiskās un institucionālas problēmas jaunizveidoto centru darbībā, sniedzot atbalstu ģimenēm un iespējinot ārpus ģimenes un audžuģimeņu institūta sekmīgu darbību. Tomēr kā liecina PKC sadarbībā ar citām institūcijām un organizācijām izstrādātais konceptuālais ziņojums “Starpnozaru sadarbības un atbalsta sistēmas pilnveide bērnu attīstības, uzvedības un psihisko traucējumu veidošanās risku mazināšanai”[[1]](#footnote-1), šāda atbalsta sniegšana ir nepieciešama ne tikai šaurai audžu ģimeņu kategorijai, bet kopumā jebkura Latvijas ģimene var saskarties ar nepieciešamību pēc atbalsta pasākumiem un sociālajiem pakalpojumiem, kas paredzēti centru darbībā. Lai nodrošinātu pārskatāmu un efektīvu pakalpoju sniegšanu visā valsts teritorijā neatkarīgi no mērķgrupām, proti, nešķirojot bērnus pēc to ģimenes statusa vai atrašanos kādā no institūcijām, attiecīgi nesadrumstalojot sniedzamos pakalpojumus, kā arī ņemot vērā informatīvajā ziņojumā sniegto izvērtējumu specializēto audžuģimeņu un ārpusģimenes aprūpes atbalsta centru darbības jomā, to sniegtie pakalpojumi nākotnē būtu integrējami plānotajā Pedagoģiski psiholoģisko atbalsta dienestā atbilstoši izstrādātajam konceptuālajam ziņojuma “Starpnozaru sadarbības un atbalsta sistēmas pilnveide bērnu attīstības, uzvedības un psihisko traucējumu veidošanās risku mazināšanai” projektam, nodrošinot efektīvāku valsts un pašvaldību budžetu līdzekļu plānošanu un izlietošanu. Vienlaicīgi norādām, ka Tieslietu ministrija sadarbībā ar Labklājības ministriju ir iecerējusi mērķtiecīgi reorganizēt esošo bērnu tiesību aizsardzības sistēmu, tostarp, apzināt esošo situāciju un izvērtēt bāriņtiesu funkcijas, kā arī Valsts bērnu tiesību aizsardzības inspekcijas lomu bērnu tiesību aizsardzības sistēmā, vienlaikus izvērtējot arī sociālo dienestu funkcijas un uzdevumus attiecībā uz darbu ar ģimeni un bērniem. Tādejādi centru darbība vērtējama arī šīs reformas kontekstā, ņemot vērā, konstatētās sistemātiski strukturālas problēmas jau izveidotajā centru modelī, jo īpaši sadarbībā ar bāriņtiesām.  | **Ņemts vērā**Ņemot vērā, ka iesāktās reformas ir jaunas un Pedagoģiski psiholoģisko atbalsta dienesti tikai tiek plānoti, tad šobrīd nav iespējams vērtēt vai atbalsta centri būtu pievienojami dienestiem. Darba grupa vērtēs iespēju atbalsta centrus pievienot dienestiem un reformu kontekstā, sagatavojot informatīvo ziņojumu par specializēto audžuģimeņu un ārpusģimenes aprūpes atbalsta centru attīstību līdz 2021.gada 31.decembrim.Labklājības ministrija veido ekspertu darba grupu, kas izstrādās rīcības plānu un noteiks attiecīgus uzdevumus efektīvai un kvalitatīvai mērķa sasniegšanai, tostarp, apzinās esošo situāciju un izvērtēs bāriņtiesu funkcijas, kā arī Valsts bērnu tiesību aizsardzības inspekcijas lomu bērnu tiesību aizsardzības sistēmā (vienlaikus izvērtējot arī sociālo dienestu funkcijas un uzdevumus attiecībā uz darbu ar ģimeni un bērniem, lai preventīvi novērstu vardarbību pret bērnu ģimenē, bērnu šķiršanu no ģimenes, sekmējot atbilstošu bērnu aprūpi). | Papildināts informatīvais ziņojums 24.lpp. 3.punkts. |
|  | Iebildums prasa precizēt informatīvo ziņojumu | Lūdzam ziņojumā ievietotos grafikus (10. lp.) papildināt un noformēt, lai tie būtu saprotami un sniegtu uzskatāmu priekšstatu. | **Ņemts vērā** | Papildināts informatīvais ziņojums 10. un 11.lpp. |
|  | Iebildums prasa precizēt informatīvo ziņojumu | Lūdzam precizēt ziņojumu, saskaņojot, vai tiks veidota jauna specializācija – audžuģimene pusaudžiem (13.lp), vai audžuģimene bērniem ar uzvedības traucējumiem un atkarības problēmām (22.lp.). | **Ņemts vērā** | Papildināts informatīvais ziņojums 14. un 23.lpp. |
|  | Iebildums prasa precizēt informatīvo ziņojumu | Lūdzam sniegt precīzu un pārskatāmu informāciju par bērnu skaitu, kas, pamatojoties uz centru noslēgtajām vienošanās ar audžuģimenēm, faktiski ir arī tajās nonākuši.  | **Ņemts vērā** | Papildināts informatīvais ziņojums 6.lpp. |
|  | Priekšlikums | Ņemot vērā Valdības rīcības plānā iekļautās prioritātes demogrāfijas jomā, lūdzam LM izveidotajā darba grupā (1.lp.), kas nodrošina vienotu specializēto audžuģimeņu un ārpusģimenes aprūpes atbalsta centru darbības praksi un pārraudzību, iekļaut arī DLC pārstāvi. | **Ņemts vērā**Tiks nosūtīta vēstule DLC, ar lūgumu deleģēt pārstāvi darba grupai. |  |
|  | Priekšlikums | Lūdzam pārskatīt un piedāvāt atvieglotākus nosacījumus ģimeņu iespējām iesaistīties audžuģimeņu kustībā, vienlaicīgi nosakot skaidrākus kontroles mehānismus, kā arī pārskatīt nepieciešamību turpināt noteikto atlīdzības saņemšanu vēl trīs mēnešus pēc tam, kad bērns no ģimenes tādu vai citu iemeslu dēļ ir izņemts | **Ņemts vērā**Darba grupa izskatīs minētos priekšlikumus un izvērtēs nepieciešamību veikt attiecīgos grozījumu MK noteikumos. |  |
|  | Priekšlikums | Ņemot vērā ziņojumā uzrunāto jautājumu loku un piedāvātos priekšlikumus grozījumiem normatīvajos aktos, kas skar bērnu un ģimenes politiku, kā arī demogrāfijas problemātiku, lūdzam ziņojumu un citas būtiskas iniciatīvas pirms skatīšanas valdībā virzīt izskatīšanai DLC, nodrošinot saskaņotāku un kvalitatīvāku ģimenes un bērnu politikas veidošanu nākotnē. | **Ņemts vērā** |  |
|  | Iebildums prasa precizēt protokollēmumu | Protokollēmuma projekta 5. punkts paredz, ka Labklājības ministram līdz 2021.gada 31.decembrim jāiesniedz izskatīšanai Ministru kabinetā informatīvo ziņojumu, kurā izvērtēta specializēto audžuģimeņu un ārpusģimenes aprūpes atbalsta centru sistēmas attīstība un jāsniedz priekšlikumi nepieciešamajiem uzlabojumiem. Lūdzam papildināt minēto protokollēmuma punktu nosakot, ka atbalsta centru turpmākās darbības vērtēšana un Ziņojuma sagatavošana tiek veikta Pārresoru koordinācijas centra izstrādātā konceptuāla ziņojuma “Starpnozaru sadarbības un atbalsta sistēmas pilnveide bērnu attīstības, uzvedības un psihisko traucējumu veidošanās risku mazināšanai” kontekstā. | **Nav ņemts vērā** Ņemot vērā, ka Pārresoru koordinācijas centra izstrādātais konceptuālais ziņojums ir tikai izstrādes procesā un nav apstiprināts Ministru kabinetā. |  |
| Atbildīgā amatpersona |   Rita Paršova |
|  |  (vārds un uzvārds) |

30.09.2019.

R. Paršova

tālr.67782954,

rita.parsova@lm.gov.lv

1. <https://www.pkc.gov.lv/lv/bernu-atbalstam> [↑](#footnote-ref-1)